Hadsten Højskole

Hadsten Højskole er en dansk almen, grundtvigsk folkehøjskole, der er beliggende i centrum af den østjyske stationsby Hadsten, der ligger mellem Aarhus og Randers. Højskolen blev grundlagt i 1876, men opnåede først status som folkehøjskole i 1883. Den jydske Haandværkerskole udspringer fra højskolen, ligesom Hadsten Husholdningsskole blev grundlagt af en tidligere lærer på højskolen.

Højskolen har plads til 105 elever. Højskolen er især kendt for sine studieforberedende kurser, der især retter sig imod journalistik- og politiuddannelserne. Højskolen har derudover undervisning i fag som samfundsfag, idræt, sundhed, kunst- og musikalske fag samt undervisning i kommunikation og sprog. Der tilbydes i alt mere end 60 fag.

Højskolen tildeler årligt Hadsten Højskole Prisen, som går til en person, der har været med til at skabe en samfunddebat i den forgangne år. Prisen har været uddelt siden 2003.

Historie 
Efter den daværende Galten-Vissing Kommune i 1880 grundlagde Hadsten Stationsbys første kommuneskole, mistede den private friskole, der blev oprettet af Hadsten Håndværkerforening i 1876, sit oprindelige virke. Efter kommunens oprettelse af en folkeskole, købte R.A. Lauritsen friskolen fri af håndværkerforeningen, og omdannede den til en fortsættelsesskole. Skolen opnåede derefter status som folkehøjskole i 1883, og dermed modtog den statstilskud fra dette år.

Skolen fortsatte dog et par år, hvor den reelt ikke virkede som højskole. Det blev først i 1891, hvor Jes Fester Buhl købte skolen om omdøbte den til Hadsten Ungdomsskole, at skolen begyndte sit virke som folkehøjskole. Højskolen overtages i 1897 af H.C. Nielsen-Svinning, der i 1898 opretter en håndværkerafdeling. Højskolen drives videre under forskellige ejere frem til 1928, hvor håndværkerafdelingen udskilles til Den jydske Haandværkerskole, der i dag er uafhængig af højskolen.

Højskolen blev grundlagt på loftetagen klods op ad stationen, indtil den i 1897 flyttede til den nuværende placering i nyopførte bygninger. Disse bygninger er i dag nedrevet til fordel for det nuværende bygningskompleks, der blev opført i 1985.

Hadsten Højskole Prisen 

Siden 2003 har Elevforeningen ved Hadsten Højskole uddelt Hadsten Højskole Prisen, som en hædersbevisning for, at en person har bidraget til den offentlige debat den forgangne år. Prisen har blandt andet været uddelt til Nils Malmros, Mads Steffensen og Hanne-Vibeke Holst.

Fag 

 Almen Viden & Aktuel Debat
 Speakers Corner
 Politik, Sociologi & Medier
 Politisk Strategi & Spin
 Kriminalpolitik
 Jura
 Amerikanske Studier
 Politisk filosofi
 Grundidræt
 Run & Fitness
 Klatring
 Idræt & Teambuilding
 Vild med dans
 Boldspil
 Volleyball

 Strikkeri
 Yoga
 Fodbold
 Friluftsliv
 Mountainbike
 Anatomi & Fysiologi
 Krop & Kost
 Sundhed & Livsstil
 Psykiske Sygdomme
 Massage & Velvære
 Friluftsliv & teambuilding
 Psykologi
 Hjernens mysterier
 Maleri
 Genbrugsdesign
 Tegning

 Keramik & Raku
 Accessories & Design
 Musiktime
 Kor
 Guitar for begyndere
 Rocksammenspil
 Ukulele
 Soloundervisning
 Prøveforberedende Journalistik
 Fotojournalistik
 Retorik
 Konflikthåndtering
 Analog fotografi
 Filosofi
 Skriveværkstedet

Referencer

Ekstern henvisning 
Hadsten Højskoles hjemmeside

Folkehøjskoler i Danmark
Højskole
Etableret i 1876